ฉีดยาคุมแบบ1เดือน มา2ปีกว่าค่ะ ตั้งแต่เดือนกันยามาจนเดือนที่แล้วประจำเดือนมาช้ามากค่ะ จะช้าไปประมาณ20-25วัน แต่เดือนนี้ยังไม่มาเลยค่ะ มาช้าเข้า30วันแล้วค่ะ จนเดือนชนเดือน อยากรู้ค่ะว่าเป็นเพราะอะไร มีปัญหาอะไรหรือป่าว หรือควรทำยังไงดีคะ ลองตรวจการตั้งครรภ์มา7อันแล้วก็ขึ้นขีดเดียวทุกอัน
สวัสดีค่ะ การใช้ยาคุมแบบฉีดคุมกำเนิดทุก 1 เดือนนั้นเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1% ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วันก่อนจึงค่อยมีเพศสัมพันธ์ไม่ป้องกันได้ปกติแล้วยาคุมแบบฉีดทุก 1 เดือน จะเป็นชนิดฮอร์โมนรวมที่ทำให้ผลข้างเคียงเรื่องเลือดออกผิดปกติ หรือประจำเดือนมาคลาดเคลื่อนนั้นเกิดได้น้อยกว่าแบบ 3 เดือน แต่ก็ยังสามารถเกิดขึ้นได้ค่ะโดยถ้าฉีดยาอยู่ โอกาสตั้งครรภ์มีได้น้อยมาก เรื่องประจำเดือนที่ไม่มา อาจจะเป็นผลข้างเคียงจากยา หรือสาเหตุอื่นๆเช่นความผิดปกติของมดลูกหรือรังไข่ ควร ซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป